Metalurgistul Cugir s-a impus fără emoții în derby-ul "de Alba" cu Industria Galda de Jos, scor 4-1 (2-0), deși a evoluat din minutul 7 în inferioritate numerică (P. Păcurar, eliminat).
Start perfect în primăvară pentru elevii lui Lucian Itu, care câștigă de justețe primul joc din 2024, gazdele înregistrând totodată prima victorie stagională împotriva unei conjudețene și cel mai clar succes al acestui campionat
"Veteranul" Vitinha a fost cel mai bun jucător de pe teren, cu două pase decisive (13, la reușita lui Dohotariu și 59, la golul marcat de Șaucă) și o execuție fabuloasă din lovitură liberă (39, prin care a majorat avantajul). Industria s-a prezentat modest la primul joc sub comanda Adorian Himcinschi, iar în finalul primei reprize a suferit și o eliminare (Puha, 42). După pauză, ostilitățile s-au derulat pe aceleași coordonate, cu gazdele mereu în prim-plan, cugirenii ratând cu nonșalanță și alte oportunități
Gruparea de sub Drăgana a fost superioară în acest duel al orgoliilor, în vreme ce penultima clasată a amenințat rar buturile adverse, având probleme majore cu menținerea în eșalonul terț
Metalurgistul Cugir a dominat prima repriză și a punctat în două rânduri, deși a evoluat în inferioritate numerică încă din minutul 7! Echilibrul numeric s-a restabilit în minutul 42, după gafa lui Puha
*1-0, MIN. 13: DOHOTARIU, reluare cu capul, bară-gol, la cornerul executat de Vitinha, prima lovitură de colț în favoarea gazdelor
*2-0, MIN. 39: VITINHA, lovitură liberă de la 16 metri în vinclul drept, lovitură acordată la hențul lui D. Groza în fața lui Hăprianu.
*3-0, MIN. 65: ȘAUCĂ, reluare cu capul la centrarea lui Vitinha
*3-1, MIN. 77: S. MUREȘAN, lansat în adâncime, șutează pe sub Csapo. Cu o fază înainte, Hăprianu a trimis în bară
*4-1, MIN. 87: UDREA, șut plasat, după devierea lui Raica
Bura (56) – reluare cu capul respinsă de D. Groza. Hăprianu (76) – șut de la 18 metri în bara dreaptă! Raica (89) – ratare imensă
Gazdele rămân în inferioritate numerică în minutul 7, când P. Păcurar a văzut cartonașul roșu direct. La aceeași fază s-a accidentat Kiraly. D. Groza (19) – respinge cu piciorul șutul lui Cocan din 7 metri. Csapo (23) – intervebție excelentă la torpila lui Oniche.
Puțini spectatori în tribună la acest meci care deschide primăvara fotbalistică, în jur de 300 de persoane. Vizitatorii nu au portar de rezervă, Suciu fiind suspandat, iar nigerianului Kelachukwu expirându-i dreptul de ședere în România
Antrenorul Adorian Himcinschi debutează pe banca tehnică a penultimei clasate cu un derby "de Alba", confruntare abordată de vizitatori fără 4 piese de bază (Suciu, Frențiu, Baghiu și Cioară). "Roș-albaștrii", cu o singură victorie în ultimele 5 dispute, sunt constrânși să ia toate punctele împotriva unui oponent care a pierdut precedentele 4 confruntări. În toamnă, găldenii au revenit de la 0-2 și au egalat prin dubla lui Cioară (la ultima fază, a înscris din penalty). Metalurgistul mai are șanse teoretice la play-off, în vreme ce oaspeții se bat pentru evitarea retrogradării.
Metalurgistul: Csapo – Tăban (52, R. Păcurar), Dohotariu, Vitinha, Kiraly (7, Onaci) – Șaucă/ cpt, Udrea, P. Păcurar, Hăprianu, Cocan, Bura (60, Raica); rezerve Perjeriu, Gavrilă, Cârloanță, Coman, Selagea, A. Barbu. Antrenor Lucian Itu
Industria: D. Groza – Juncan (84, C. Dănilă), Potopea/ cpt, Lupșan, Puha – Circov (46, David), Oniche, Grosu, V. Domșa (46, Șt. Radu) – Mureșan, Stănilă (60, Giorgiu); rezerve Căt. Ivașcu, B. Popescu, Grecu, Oneț. Antrenor Adorian Himcinschi.
Arbitri Cl. Ștef (Tg. Mureș), R. Petrișor (Sâncraiu de Mureș), V. Gașpar (Tg. Mureș) Observatori Cl. Ștefănuți (Năsăud), I. Toth (Ernei).
Eliminări: P. Păcurar (7)/ Puha (42)
Foto: Lucian DANCIU
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
Avântul Reghin – CSU Alba Iulia 1-1 (0-0) | Studenții, pas fals în cursa pentru play-off
Astăzi, 8 martie, de Ziua Femeii, se reia sezonul în Liga 3, cu etapa a 16-a (antepenultima a sezonului regular). Avântul Reghin încurcând pe CS Universitar Alba Iulia, scor 1-1 (0-0). *0-1, MIN. 64: PÎNTEA deschide scorul cu un șut la care portarul a făcut o gafă majoră La 0-1, studenții au ratat o mare […]
Secțiune Articole Similare
-
Opinii - Comentariiacum 7 ore
MESAJE de 8 MARTIE, Ziua Femeii 2024. Urări, felicitări, SMS-uri pentru femeile din viața voastră: mame, iubite, colege sau profesoare
-
Opinii - Comentariiacum 2 ore
FELICITARI de 8 MARTIE 2024. MESAJE și URARI de ZIUA FEMEII
-
Curier Județeanacum 2 zile
ISTORICUL zilei de 8 MARTIE – Ziua Internaţională a Femeii. Cum a apărut această sărbătoare în lume
-
Curier Județeanacum 23 de ore
Istoricul şi semnificaţia zilei de 8 Martie. De când se serbează și când a devenit zi oficială
-
Opinii - Comentariiacum 2 zile
MESAJE de 8 martie 2024, ZIUA FEMEII. Un buchet de SMS-uri şi URĂRI parfumate pentru femeile din viaţa voastră
-
Actualitateacum 11 ore
8 Martie, Ziua Internaţională a Femeii: Semnificație. Când a apărut? Cum este sărbătorit 8 Martie în lume?